Välispoliitikas suudeti valijaskonna enamusele jätta mulje, et meie tülikiskumised Venemaaga leiavad Läänes täielikku toetust ja mõistmist. Loosungiks tõusnud nõudmine, et EL kõneleks Venemaaga ühel häälel, ei jätnud ruumi küsimuseks, kas ELi ühine poliitika Venemaa suhtes saab olema just selline, nagu meie õigeks peame. Juba ammu enne iseseisvumise kaotamisele viinud sündmusi oli igale vähegi rahvusvahelist elu jälginud inimesel selge, et Lääne-Euroopa suurte riikide poliitika juhtmõtteks oli appeasement iga hinna  eest.